আয়িশা
প্রচলিত নির্ভরযোগ্য তথ্যমতে, নবী মুহাম্মদ(সা.) এর সাথে ছয় বছর বয়স থাকাকালীন সময়ে আয়িশা (রা.) এর বিয়ে হয়। কিন্তু নয় বছর মতান্তরে দশবছর বয়স থেকে তার বৈবাহিক জীবন শুরু হয়। এর পূর্বে তিনি তার বিবাহপরবর্তী সময় তার পিত্রালয়েই শিশুবৎসলভাবে অতিবাহিত করেন। বয়সের দিক থেকে তিনি ছিলেন মুহাম্মাদ(সা.) এর স্ত্রীদের মাঝে কনিষ্ঠতম।
ইসলামে মুহাম্মাদ
মুহাম্মদ (সা:) এর প্রতি বিশ্বাস স্থাপন প্রত্যেক মুসলমানের প্রতি আল্লাহর আদেশ। ইসলাম এর মূলবাক্যের প্রথমাংশে আল্লাহর অস্তিত্ব ও দ্বিতীয়াংশে মুহাম্মদ (সা:) এর প্রতি ইমান আনার কথা বলা হয়েছে। অর্থাৎ মুহাম্মদের (সা:) প্রতি বিশ্বাস না আনলে কেউ মুসলিম হতে পারে না। ইসলামে একে রিসালাত (আরবি-رِسَلَث) বলে আখ্যায়িত করা হয়েছে। এগুলো হলো আল্লাহর নিদর্শন, যা আমরা তোমাকে যথাযথভাবে শুনিয়ে থাকি। আর আপনি (মুহাম্মদ) নিশ্চিতই আমার রসূলগণের অন্তর্ভুক্ত - আল কুরআন।মুহাম্মদ (সা:) এর জন্ম ৫৭০ খ্রীস্টাব্দের ১২ই রবিউল আউয়াল মাসে মক্কার সম্ভ্রান্ত কুরাইশ বংশে। জন্মের পূর্বেই তাঁর পিতা আব্দুল্লাহ মারা যান। তাঁর মায়ের নাম আমিনা। তিনি শৈশবে আল-আমিন (الُ امِن- বিশ্বস্ত) উপাধি লাভ করেন। ৬১০ খ্রিস্টাব্দে ৪০ বছর বয়সে মুহাম্মদ (সাঃ) হেরা গুহায় নবুয়ত লাভ করেন। আল্লাহর নির্দেশে হযরত "জিবরাঈল (আঃ)" মুহাম্মদ (সাঃ) এর কাছে আল কুরআনের ৫ টি আয়াত নিয়ে আসেন। আয়াতগুলো ছিল কুরআনের ৯৬তম সূরা "আল-আলাক"- এর। (সূরা আল-আলাক, আয়াত ১-৫)